(N á v r h)

**Návrh**

**VYHLÁŠKA**

**Ministerstva zdravotníctva Slovenskej republiky**

**z ........ 2024,**

**ktorou sa ustanovujú podrobnosti o postupe, metódach, okruhu spravodajských jednotiek a lehotách hlásenia údajov do Národného registra pracovníkov v zdravotníctve a jeho charakteristiky**

Ministerstvo zdravotníctva Slovenskej republiky podľa § 14 ods. 1 písm. f) zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov (ďalej len „zákon“) ustanovuje:

**§ 1**

Podrobnosti o postupe, metódach, okruhu spravodajských jednotiek a lehotách hlásenia údajov o vykonávanej práci pracovníkom v zdravotníctve do registra pracovníkov v zdravotníctve s prístupom do národného zdravotníckeho informačného systému podľa prílohy č. 1 časti E zákona a jeho charakteristiky ustanovuje príloha.

**§ 2**

Táto vyhláška nadobúda účinnosť 1. januára 2025.

**Zuzana Dolinková v. r.**

Príloha k vyhláške č. .../2024 Z. z.

HLÁSENIE ÚDAJOV O VYKONÁVANEJ PRÁCI PRACOVNÍKOM V ZDRAVOTNÍCTVE DO REGISTRA PRACOVNÍKOV V ZDRAVOTNÍCTVE S PRÍSTUPOM DO NÁRODNÉHO ZDRAVOTNÍCKEHO INFORMAČNÉHO SYSTÉMU

,

Názov hlásenia: Hlásenie údajov do registra pracovníkov v zdravotníctve s prístupom do národného zdravotníckeho informačného systému

Značka hlásenia: R (MZ SR) 12-99

1. Vecná charakteristika a postupy získavania a zhromažďovania údajov

Hlásením do registra pracovníkov v zdravotníctve s prístupom do národného zdravotníckeho informačného systému (ďalej len „register“) sa zbierajú údaje o fyzických osobách, ktorým Národné centrum zdravotníckych informácií (ďalej len „národné centrum“) vydáva elektronický preukaz pracovníka v zdravotníctve.[[1]](#footnote-1)) Predmetom hlásenia sú identifikačné údaje osoby v rozsahu údajov rodné číslo, meno, priezvisko, pohlavie a dátum narodenia. Ďalej je predmetom hlásenia identifikátor priradený národným centrom osobe v registri, identifikátor priradený osobe organizáciou, ktorá vedie osobitnú evidenciu osôb, ktorým má byť vydaný preukaz2), označenie organizácie, ktorá vedie osobitnú evidenciu osôb, ktorým má byť vydaný preukaz2), postavenie pracovníka v zdravotníctve oprávňujúce pristupovať do národného zdravotníckeho informačného systému3), typ právneho vzťahu osoby s organizáciou, v rámci ktorého pracovník v zdravotníctve pristupuje do národného zdravotníckeho informačného systému, dátum začatia a ukončenia tohto právneho vzťahu, činnosť vykonávaná v tomto právnom vzťahu, dátum jej začatia, miesto jej výkonu a dátum jej skončenia. Aktualizácia uvedených údajov v registri sa vykonáva na základe údajov z prijatých elektronických formulárov vo forme kompletných alebo doplňujúcich hlásení. Zabezpečenie aktualizácie údajov o vykonávanej práci pracovníkom v zdravotníctve spravodajskou jednotkou spočíva v

1. hlásení skutočnosti zakladajúcej povinnosť hlásiť údaje do registra, a to vyplnením a odoslaním kompletného hlásenia,

2. udržiavaní údajov v registri v správnom a aktuálnom stave, a to zapracovaním zmeny alebo opravy do doplňujúceho hlásenia a jeho odoslaním,

3. priebežnej kontrole údajov uvedených v doplňujúcom hlásení,

4. každoročnom potvrdzovaní platnosti údajov v registri k poslednému dňu kalendárneho roka, ak počas kalendárneho roka nedošlo k vzniku nového právneho vzťahu, zmene právneho vzťahu alebo zisteniu chyby údajov v registri.

1. Použitá metóda získavania údajov

Vyčerpávajúce zisťovanie.

1. Okruh spravodajských jednotiek

Poskytovateľ zdravotnej starostlivosti a Úrad pre dohľad nad zdravotnou starostlivosťou.

1. Podrobnosti o lehotách hlásení

Periodicita zisťovania: nepravidelná.

Lehota na poskytovanie údajov spravodajskou jednotkou:

1. do desiatich dní od vzniku skutočnosti zakladajúcej povinnosť hlásiť údaje do registra podľa písmena a) prvého bodu,

2. do desiatich dní od vzniku skutočnosti zakladajúcej povinnosť hlásiť zmenu alebo opravu údajov v registri podľa písmena a) druhého bodu.

Potvrdenie platnosti údajov v registri k poslednému dňu kalendárneho roka do 31. januára kalendárneho roka za predchádzajúci kalendárny rok, ak nedošlo k vzniku novej skutočnosti zakladajúcej povinnosť hlásiť údaje do registra ani k jej zmene alebo oprave podľa písmena a) prvého bodu a druhého bodu.

1. ) § 2 ods. 15 zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. xxx/2024 Z. z. v znení neskorších predpisov.

   2) § 8a ods. 1 písm. c) a d) zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. xxx/2024 Z. z. v znení neskorších predpisov.

   3) § 8a ods. 1 zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. xxx/2024 Z. z. v znení neskorších predpisov. [↑](#footnote-ref-1)